Võimalikult turvalise brauseri ehitamine on Google Chrome'i tiimi peamine prioriteet.
Turvaline brauser aitab kaitsta ohtude eest, nagu andmepüük ja pahavara, mis võivad
teie paroole varastada või hullematki teha.
Google Chrome'i sisseehitatud liivakastifunktsioon parandab brauseri turvalisust.
Liivakastifunktsioon töötab nii.
Chrome'is on iga brauseris avatav veebisait või veebirakendus eraldi ja
sõltumatu protsess.
Näiteks kui avate brauseri kolmel vahelehel kolm erinevat veebisaiti, vastab iga avatav
vaheleht eraldi protsessile.
Seega kui üks vaheleht krahhib, ei tohiks brauser ja teised vahelehed kahjustada saada.
Liivakastifunktsioon ümbritseb iga protsessi turvakihiga. Just nagu
päris liivakast, on seegi disainitud iga protsessi ümber turvalist keskkonda ehitama.
Kui avate tahtmatult pahatahtliku veebilehe, mis on disainitud arvutit kahjustama või hoopis
tuttava veebisaidi, mida on häkitud, on brauseri liivakast disainitud teie arvutit
rikutud veebisaidi pahavaraga edasise kahjustamise eest kaitsma.
Pahatahtlikku koodi hoitakse liivakastis, nii ei mõjuta see teie brauseri teisi
vahelehti ega teie arvutit.
Seega võib ühel vahelehel toimida midagi halba, kuid niipea kui vahelehe sulgete, on see läinud
teie arvutit kuidagi kahjustamata.
Chrome'is kasutatakse kõikidel brauseris vaadatavatel veebilehtedel liivakastifunktsiooni.
Brauseri teistelgi osadel on aga liivakastist kasu.
Pistikprogrammid on tarkvara lisad, mis brauserisse sisestamisel võimaldavad kasulikke funktsioone.
Näiteks Adobe Flash Player on populaarne pistikprogramm, mis võimaldab veebisisu
nagu võrguvideod ja -mängud. Pistikprogrammid võimaldavad ka võrgus PDF-dokumente vaadata.
Pistikprogramme kasutatakse ulatuslikult ja nende funktsionaalsus on tõhus, kuid laiaulatuslik kasutus
ja tõhusus võib neist teha kõikides brauserites turvarünnakute peamise sihtmärgi.
Kasutajad on rünnakutes veelgi haavatavamad, kui käitavad pistikprogramme, mida ei ole
uuendatud. Sagedasti sisaldavad aegunud pistikprogrammid teadaolevaid haavatusi.
Püüdes Chrome'i kasutajaid turvaaukude ärakasutamise eest paremini kaitsta, ehitasime
Flashi- ja PDF-funktsiooni otse Chrome'i liivakasti. Selline integratsioon kasutab Chrome'i
automaatse värskendamise mehhanismi, mis aitab tagada pistikprogrammide pideva ajakohasuse.
Chrome'i kasutajana saate nende integratsioonide uusimad
turvaparandused ja -paigad.
Lisateavet Chrome'i ja turbe kohta leiate siit: google.com/chrome/security.